CELEX: 32003R1757
Language: da
Date: 2003-10-03
Title: Kommissionens forordning (EF) nr. 1757/2003 af 3. oktober 2003 om handelsnormer for courgetter og om ændring af forordning (EØF) nr. 1292/81

Avis juridique important

|

32003R1757

Kommissionens forordning (EF) nr. 1757/2003 af 3. oktober 2003 om handelsnormer for courgetter og om ændring af forordning (EØF) nr. 1292/81  

EU-Tidende nr. L 252 af 04/10/2003 s. 0011 - 0016

Kommissionens forordning (EF) nr. 1757/2003af 3. oktober 2003om handelsnormer for courgetter og om ændring af forordning (EØF) nr. 1292/81KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 2, stk. 2, ogud fra følgende betragtninger:(1) Courgetter står i bilag I til forordning (EF) nr. 2200/96 blandt de produkter, som der skal fastsættes normer for. Kommissionens forordning (EØF) nr. 1292/81 af 12. maj 1981 om fastsættelse af kvalitetsnormer for porrer, auberginer og courgetter(3), senest ændret ved forordning (EF) nr. 46/2003(4), er blevet ændret adskillige gange og er ikke mere juridisk utvetydig.(2) Af klarhedshensyn bør bestemmelserne for courgetter udskilles fra bestemmelserne for de øvrige produkter, der henhører under forordning (EØF) nr. 1292/81, og den pågældende forordning bør ændres i overensstemmelse hermed. For at opnå gennemsigtighed på verdensmarkedet bør der tages hensyn til normen FN/ECE FFV-41 om afsætning og kontrol med handelskvaliteten af courgetter, som er anbefalet af arbejdsgruppen for fastsættelse af normer for letfordærvelige produkter og kvalitetsforbedring under De Forenede Nationers Økonomiske Kommission for Europa (FN/ECE).(3) Formålet med de nye normer er at fjerne produkter af utilfredsstillende kvalitet fra markedet, at tilpasse produktionen til forbrugernes krav og lette handelsforbindelserne på grundlag af loyal konkurrence og dermed bidrage til at gøre produktionen mere rentabel.(4) Normerne gælder for alle handelsled. Transport over en stor afstand, oplagring af en vis varighed eller forskellige håndteringer, som produkterne udsættes for, kan medføre visse ændringer på grund af produkternes biologiske udvikling eller mere eller mindre udtalte letfordærvelighed. Der bør tages hensyn til disse forandringer, når normerne anvendes i de handelsled, der følger efter forsendelsesleddet.(5) Courgetter i klasse "Ekstra" skal sorteres og emballeres særlig omhyggeligt, idet der for deres vedkommende kun tages hensyn til en forringelse af friskhedstilstanden og fastheden.(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -UDSTEDT FØLGENDE FORORDNING:Artikel 1Handelsnormerne for courgetter henhørende under KN-kode 0709 90 70 er fastsat i bilaget.Normerne gælder i alle afsætningsled på betingelserne i forordning (EF) nr. 2200/96.Dog kan produkterne i de handelsled, som følger efter forsendelsesleddet, i forhold til de i normen indeholdte krav udvise en lettere forringelse af friskhedstilstand og fasthed. Courgetter i andre klasser end "Ekstra" kan også udvise små ændringer som følge af deres udvikling og mere eller mindre letfordærvelige karakter.Artikel 2I forordning (EØF) nr. 1292/81 foretages følgende ændringer:1) Titlen affattes således: "Kommissionens forordning (EØF) nr. 1292/81 af 12. maj 1981 om handelsnormer for auberginer".2) Artikel 1, stk. 1, affattes således:"Handelsnormerne for auberginer henhørende under KN-kode 0709 30 00 er fastsat i bilaget."3) Titlen på bilag II affattes således:"BILAGHANDELSNORMER FOR AUBERGINER"4) Bilag III udgår.Artikel 3Denne forordning træder i kraft på tyvendedagen efter offentliggørelsen i Den Europæiske Unions Tidende.Den anvendes fra den 1. december 2003.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 3. oktober 2003.På Kommissionens vegneFranz FischlerMedlem af Kommissionen(1) EFT L 297 af 21.11.1996, s. 1.(2) EFT L 7 af 11.1.2003, s. 64.(3) EFT L 129 af 15.5.1981, s. 38.(4) EFT L 7 af 11.1.2003, s. 61.BILAGNORMER FOR COURGETTERI. DEFINITION AF PRODUKTETNormen gælder for courgetter, der er høstet i ung og sprød tilstand, inden kernerne er blevet faste, og som stammer fra de sorter (kultivarer) af arten Cucurbita pepo L., der er bestemt til levering i frisk tilstand til forbrugeren; den omfatter ikke courgetter til industriel forarbejdning.Denne norm omfatter også courgetter med blomst.II. BESTEMMELSER OM KVALITETVed normerne fastsættes de kvalitetskrav, som courgetter skal opfylde efter klargøring og emballering.A. MindstekravGenerelt for klasserne gælder under hensyn til tolerancer og særlige bestemmelser for de enkelte klasser, at courgetterne skal være:- hele og forsynet med stilk; stilken kan dog være lettere beskadiget- sunde; produkter, der er angrebet af råd eller er forringet i en sådan grad, at de er uegnede til konsum, udelukkes- rene, praktisk taget fri for synlige fremmedlegemer- friske af udseende- praktisk taget fri for skadegørere- praktisk taget fri for angreb af skadegørere- fri for unormal ydre fugtighed- fri for fremmed lugt og/eller smagDerudover skal de være:- faste- fri for hulheder- fri for revner- tilstrækkeligt udviklede, men uden at kernerne er blevet faste.Courgetternes udvikling og beskaffenhed skal muliggøre, at de kan:- tåle transport og håndtering og- ankomme til bestemmelsesstedet i tilfredsstillende stand.B. KlasseinddelingCourgetterne inddeles i følgende tre klasser:i) Klasse EkstraCourgetter i denne klasse skal være af højeste kvalitet. De skal have sortens og/eller handelstypens kendetegn.De skal være:- veludviklede- velformede- forsynet med en stilk, der er pænt afskåret og højst er 3 cm lang.Der tillades ikke fejl, bortset fra meget små overfladefejl, hvis de ikke forringer helhedsindtrykket, kvaliteten, holdbarheden eller præsentationen i emballagen.ii) Klasse ICourgetter i denne klasse skal være af god kvalitet. De skal have sortens og/eller handelstypens kendetegn.Følgende små fejl kan dog tillades, hvis de ikke forringer helhedsindtrykket, kvaliteten, holdbarheden eller præsentationen i emballagen:- små fejl ved formen- små fejl ved farven- små helede overfladefejl- meget små fejl på grund af sygdom, forudsat at sygdommen ikke fortsætter, og at den ikke påvirker frugtkødet.Courgetterne skal være forsynet med stilk, der dog højst må være 3 cm lang.iii) Klasse IIDenne klasse omfatter courgetter, som ikke kan placeres i de højere klasser, men som opfylder ovennævnte mindstekrav.Følgende fejl tillades, hvis courgetterne bevarer deres væsentlige kendetegn med hensyn til kvalitet, holdbarhed og præsentation:- fejl ved formen- fejl ved farven- lette solskold- helede overfladefejl- små fejl på grund af sygdom, forudsat at sygdommen ikke fortsætter, og at den ikke påvirker frugtkødet.III. BESTEMMELSER OM STØRRELSESSORTERINGStørrelsen bestemmes:- efter længden- efter vægten.a) Bestemmes størrelsen efter længden, måles denne fra stilkens forbindelsespunkt til frugten.Den mindste længde er 7 cm, og den største længde er 35 cm.For klasse Ekstra og I skal følgende skala anvendes:- 7 cm til og med 14 cm- over 14 cm til og med 21 cm- over 21 cm til 35 cm.b) Bestemmes størrelsen efter vægt, er den mindste vægt på 50 g, og den største vægt er 450 g.For klasse Ekstra og I skal følgende skala anvendes:- 50 g til og med 100 g- over 100 g til og med 225 g- over 225 g til 450 g.Størrelsesskalaen gælder hverken for miniatureprodukter(1) eller for courgetter med blomst.IV. BESTEMMELSER OM TOLERANCERFølgende tolerancer for kvalitet og størrelse er tilladt i hver pakning af courgetter, der ikke opfylder kravene til den angivne klasse.A. Kvalitetstoleranceri) Klasse Ekstra5 % efter antal eller vægt af courgetter, der ikke opfylder kravene til klassen, men som opfylder kravene til klasse I eller undtagelsesvis falder inden for tolerancerne for denne klasse.ii) Klasse I10 % efter antal eller vægt af courgetter, der ikke opfylder kravene til klassen, men som opfylder kravene til klasse II eller undtagelsesvis falder inden for tolerancerne for denne klasse.iii) Klasse II10 % efter antal eller vægt af courgetter, der hverken opfylder kravene til klassen eller mindstekravene, dog bortset fra courgetter, der er synligt angrebne af råd eller på anden måde forringet, således at de er uegnede til konsum.B. StørrelsestolerancerFor alle klasser: 10 % efter antal eller vægt af courgetter, der ikke har størrelsen umiddelbart under eller over den på pakningen angivne størrelse.Dog gælder denne tolerance kun for produkter, hvis længde eller vægt højst afviger 10 % fra de fastsatte grænser.V. BESTEMMELSER OM PRÆSENTATIONA. EnsartethedIndholdet af hver pakning skal være ensartet og må kun bestå af courgetter af samme oprindelse, sort og/eller handelstype, kvalitet og størrelse (i tilfælde af størrelsessortering) samt praktisk taget af samme udviklingsgrad og farve.Den synlige del af pakningens indhold skal være repræsentativ for hele indholdet.Produkter, som er omfattet af denne forordning, kan dog trods bestemmelserne i dette punkt blandes i salgspakninger med en nettovægt på højst tre kilogram med forskellige slags frisk frugt og grønt, jf. betingelserne i Kommissionens forordning (EF) nr. 48/2003(2).Miniaturecourgetter samt courgetter med blomst skal være af rimelig ensartet størrelse. Miniaturecourgetter kan blandes med andre miniatureprodukter af forskellig type og oprindelse.B. EmballeringCourgetter skal emballeres således, at produktet er rimeligt beskyttet.Materialerne, der anvendes indvendigt i pakningen, skal være nye, rene og af en kvalitet, der ikke kan fremkalde ydre eller indre forringelser af produkterne. Anvendelse af materialer, herunder papir eller klistermærker med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri.Pakningerne skal være fri for fremmedlegemer.VI. BESTEMMELSER OM MÆRKNINGHver pakning skal på samme side være forsynet med følgende oplysninger anført med bogstaver, som er let læselige, ikke kan udviskes og er synlige udefra:A. IdentifikationPakker og/eller afsender: Navn og adresse eller et af en officiel myndighed udstedt eller anerkendt mærke. Hvis en kode (eller et mærke) anvendes, skal udtrykket "pakker og/eller afsender" (eller en tilsvarende forkortelse) dog anføres i nærheden af koden (eller mærket).B. Produktets artHvis indholdet ikke er synligt udefra:- "Courgetter"- "Courgetter med blomst" eller i givet fald en tilsvarende betegnelse.C. Produktets oprindelse- Oprindelsesland og eventuelt produktionsområde eller national, regional eller lokal betegnelse.D. Handelsmæssige oplysninger- Klasse- Størrelse (i tilfælde af størrelsessortering) udtrykt ved:- mindste og største længde, hvis det drejer sig om sortering efter længde- mindste og største vægt, hvis det drejer sig om sortering efter vægt.- Eventuelt "minicourgetter", "babycourgetter" eller enhver anden betegnelse, der passer til et miniatureprodukt. Er flere miniatureprodukter blandet i samme pakning, er oplysning om alle produkter og deres respektive oprindelse obligatorisk.E. Officielt kontrolmærke (valgfrit)(1) Ved "miniatureprodukt" forstås en courgettesort eller -cultivar, der er fremkommet ved udvælgelse af planter og/eller særlige dyrkningsmetoder. Alle normens andre krav skal være opfyldt.(2) EFT L 7 af 11.1.2003, s. 65.